**ATZERRIKO DOKTOREGO TITULUEN BALIOKIDETASUNA AITORTZEA**

**ESKAERAK AURKEZTEKO EPEAREN BARRUAN:** nahitaezko baldintza da egiaztatzea atzerrian emandako doktorego tituluen baliokidetasuna. Eskaerak aurkezteko epearen barruan, nahikoa da **egiaztatzea baliokidetasuna egiaztatzeko izapideak hasi direla**,baliokidetasuna kontratua izenpetu aurretik egiaztatu beharko bada ere.

**IZAPIDETZEKO AURREIKUSITAKO EPEA:** baliokidetasuna izapidetzeko ohiko epea **hiru hilabete** dira. Epea txikiagoa izan daiteke Europar Batasuneko estatu kideetan emandako tituluen kasuan.

**ESTEKA UPV/EHUren WEB ORRIRA:** esteka honetan eskura daiteke UPV/EHUn atzerriko tituluen baliokidetasuna aitortzeko izapideei buruzko informazioa: [**https://www.ehu.eus/es/web/doktoregoa/titulos-y-tramites/equivalencia-de-titulos-extranjeros**](https://www.ehu.eus/es/web/doktoregoa/titulos-y-tramites/equivalencia-de-titulos-extranjeros)

**UPV/EHUko KONTAKTUA TITULUAREN BALIOKIDETASUN IZAPIDEETARAKO**:

Telefonoa: 946012903 / Helbide elektronikoa: [homologacion.titulos@ehu.eus](mailto:homologacion.titulos@ehu.eus)

**ZINPEKO ITZULPENAK**

Ez da beharrezkoa itzultzea euskaraz, gaztelaniaz edo ingelesez eman diren dokumentuak. Esteka honetan eskura daiteke Kanpo Gaietarako eta Lankidetzarako Ministerioak izendatutako zinpeko itzultzaileen zerrenda eguneratua: <https://www.exteriores.gob.es/es/ServiciosAlCiudadano/Documents/TraductoresEinterpretes/Lista-actualizada-a-18-abril-2022.pdf>

**DOKUMENTUAK LEGEZTATZEA**

**EZ DA BEHARREZKOA** legeztatzea **Europar Batasunaren estatu kideetan edo Europako Esparru Ekonomikoari buruzko Akordioa sinatu duten estatuetan** emandako dokumentuak: Alemania, Austria, Belgika, Bulgaria, Txipre, Danimarka, Eslovakia, Eslovenia, Espainia, Estonia, Finlandia, Frantzia, Grezia, Herbehereak, Hungaria, Irlanda, Islandia, Italia, Letonia, Lituania, Liechtenstein, Luxenburgo, Malta, Norvegia, Polonia, Portugal, Txekiar Errepublika, Errumania eta Suedia. Baita Suitza ere, EBrekin duen aldebiko akordioagatik.

**BEHARREZKOA DA GAINERAKO KASUETAN.** Prozedura hauetan erabili nahi diren atzerriko dokumentuak behar bezala legeztatu beharko dira, baldintza hauen arabera:

**1.-** 1961eko urriaren 5eko **Hagako Hitzarmena sinatu duten herrialdeetan emandako dokumentuak**: nahikoa da herrialdeko agintari eskudunen legeztatze bakar edo "apostilla".

Hagako Hitzarmena sinatu duten estatuen zerrenda ikus daiteke [Kanpo Gaietarako, Europar Batasunerako eta Lankidetzarako Ministerioaren web orrian](https://www.hcch.net/es/instruments/conventions/status-table/?cid=41).

**2.- Andres Bello Hitzarmena sinatu duten herrialdeetan emandako dokumentuak:** (006/98 Ebazpenaren 2. artikuluaren 6. atala, Andres Bello Hitzarmenaren Hezkuntza Ministroen XIX. bileran onartutakoa): bide diplomatikoz legeztatuko dira (herrialdea Hagako Hitzarmenaren sinatzailea ere bada, hitzarmen horretako prozedura erabili ahal izango da, errazagoa). Aurkezteko lekuak:

* + Jatorri herrialdeko Hezkuntza Ministerioa, ikasketa tituluen eta ziurtagirien kasuan, eta dagokion Ministerioa, jaiotze eta nazionalitate ziurtagirien kasuan.
  + Dokumentuak eman ziren herrialdeko Kanpo Gaietarako Ministerioa.
  + Espainiaren ordezkaritza diplomatikoa edo kontsularra herrialde horretan.
  + Bolivia, Kolonbia, Kuba, Txile, Ekuador, Espainia, Panama, Paraguai, Peru eta Venezuela.

**3.- Gainerako herrialdeetan emandako dokumentuak:** bide diplomatikoz legeztatuko dira. Aurkezteko lekuak:

* + Jatorri herrialdeko Hezkuntza Ministerioa, ikasketa tituluen eta ziurtagirien kasuan, eta dagokion Ministerioa, jaiotze eta nazionalitate ziurtagirien kasuan.
  + Dokumentuak eman ziren herrialdeko Kanpo Gaietarako Ministerioa.
  + Espainiaren ordezkaritza diplomatikoa edo kontsularra herrialde horretan

**4.- Beste herrialde batzuetako agintari diplomatikoek edo kontsularrek Espainian emandako dokumentuak** EspainiakoKanpo Gaietarako Ministerioan legeztatu behar dira.